नेपाली हस्तकला विश्वमा निकै चर्चित छ । यसको उदाहरण ललितपुर विश्व कला सहरमा घोषणा भएको छ । यो समग्र हस्तकला क्षेत्रका लागि गर्व गर्न लायक कुरा हो । देश अहिले आर्थिक समृद्धितर्फ अगाडि बढेको छ । अहिलेको ठूलो चुनौती भनेको व्यापारघाटा हो । यसलाई सम्बोधन गरिनुपर्छ । ०३१/३२ मा कुल गार्हस्थ्य उत्पादनको झन्डै ४९ प्रतिशत निर्यात हुन्थ्यो भने २०५० सालमा आउँदा ३० प्रतिशत र ०७३/७४ कुल गार्हस्थ्य उत्पादनको २.८ प्रतिशत मात्रै निर्यात भएको अवस्था छ । यो निजी क्षेत्र र सरकार दुवैका लागि डरलाग्दो अवस्था हो । व्यापारघाटा कम गर्न हस्तकला क्षेत्रको योगदान बढाउन सकिन्छ । यसमा सरकारको ध्यान जानुपर्छ ।
